02020D1345 — SL — 28.10.2022 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjen z:









▼B

IZVEDBENI SKLEP SVETA (EU) 2020/1345

z dne 25. septembra 2020

o odobritvi začasne podpore Češki republiki na podlagi Uredbe (EU) 2020/672 za ublažitev tveganj za brezposelnost v izrednih razmerah po izbruhu COVID-19







Člen 1

Češka izpolnjuje pogoje iz člena 3 Uredbe (EU) 2020/672.

Člen 2

▼M1

1. Unija da Češki na voljo posojilo v znesku največ 4 500 000 000 EUR. Povprečna zapadlost posojila ne presega 15 let.

2. Obdobje razpoložljivosti finančne pomoči, odobrene s tem sklepom, je 39 mesecev od prvega dne po začetku učinkovanja tega sklepa.

▼B

3. Komisija da Češki na voljo finančno pomoč Unije v največ osmih obrokih. Obrok se lahko izplača v eni ali več tranšah. Zapadlost tranš prvega obroka je lahko daljša od največje povprečne zapadlosti iz odstavka 1. V takih primerih se zapadlost nadaljnjih tranš določi tako, da se največja povprečna zapadlost iz odstavka 1 upošteva, ko so izplačani vsi obroki.

▼M1

4. Prvi obrok se sprosti ob začetku veljavnosti sporazuma o posojilu iz člena 8(2) Uredbe (EU) 2020/672. Vsi nadaljnji obroki se sprostijo v skladu s pogoji navedenega sporazuma o posojilu ali so, kadar je ustrezno, pogojeni z začetkom veljavnosti dodatka k navedenemu sporazumu ali spremenjenega sporazuma o posojilu, sklenjenega med Češko in Komisijo, ki nadomesti prvotni sporazum o posojilu.

▼B

5. Češka plača stroške financiranja Unije iz člena 4 Uredbe (EU) 2020/672 za vsak obrok ter vse pristojbine, stroške in odhodke Unije, ki izhajajo iz financiranja, povezanega s posojilom, odobrenim na podlagiodstavka 1 tega člena.

6. Komisija odloča o obsegu in sprostitvi obrokov ter obsegu tranš.

▼M1

Člen 3

Češka lahko financira naslednje ukrepe:

(a) program ‚Antivirus‘, kot je določen v ‚Resoluciji vlade št. 353 z dne 31. marca 2020‘, kakor je bila spremenjena in katere pravna podlaga je člen 120 ‚Zakona št. 435/2004 zb. o zaposlovanju‘, kakor je bil spremenjen in podaljšan z Resolucijo vlade št. 1039 z dne 14. oktobra 2020 in več sklepi vlade;

(b) možnost C programa ‚Antivirus‘, kot je določena v ‚Zakonu št. 300/2020 zb.‘;

(c) program ‚Pětadvacítka‘, kompenzacijski dodatek za samozaposlene, kot je določen v ‚Zakonu št. 159/2020 zb.‘, kakor je bil spremenjen z ‚jesenskim kompenzacijskim dodatkom‘, kot je določen v ‚Zakonu št. 461/2020 zb.‘, ‚novim kompenzacijskim dodatkom za leto 2021‘, kot je določen v Zakonu št. 95/2021 zb.‘ ter z njim povezanih ‚resolucijah vlade št. 154/2021 in 188/2021‘ in ‚kompenzacijskim dodatkom za leto 2022‘, kot je določen v ‚Zakonu št. 519/2021 zb.‘;

(d) delno oprostitev prispevkov za socialno varnost in zdravstveno varstvo, ki jih morajo plačevati samozaposleni, kot je določena v ‚Zakonu št. 136/2020 zb.‘ (za socialno varnost) in ‚Zakonu št. 134/2020 zb.‘ (za zdravstveno varstvo);

(e) ‚dodatek za skrb‘ za samozaposlene, kot je določen v ‚resolucijah vlade št. 262 z dne 19. marca 2020, št. 311 z dne 26. marca 2020, št. 354 z dne 31. marca 2020, št. 514 z dne 4. maja 2020 in št. 552 z dne 18. maja 2020‘ ter kakor je bil nazadnje spremenjen in podaljšan z ‚Resolucijo vlade št. 446 z dne 10. maja 2021‘ in členom 14 ‚Zakona št. 218/2000 zb.‘ o proračunskih pravilih, kakor je bil spremenjen, ki se uporablja za samozaposlene v primarni kmetijski in gozdarski proizvodnji, ter členom 3, točka (h), ‚Zakona št. 47/2002 zb.‘ o podpori MSP, kakor je bil spremenjen, ki se uporablja za vse druge samozaposlene osebe.

▼B

Člen 4

Češka do 30. marca 2021 in nato vsakih šest mesecev obvešča Komisijo o izvrševanju načrtovanih javnofinančnih odhodkov, dokler ti načrtovani javnofinančni odhodki niso v celoti izvršeni.

Člen 5

Ta sklep je naslovljen na Češko republiko.

Ta sklep začne učinkovati z dnem uradne obvestitve naslovnika.

Člen 6

Ta sklep se objavi v Uradnem listu Evropske unije.